CELEX: 62021TN0546
Language: sk
Date: 2021-09-02 00:00:00
Title: Vec T-546/21: Žaloba podaná 2. septembra 2021 – Rochem Group/EUIPO – Rochem Marine (R.T.S. ROCHEM Technical Services)

18.10.2021   
            
            
               SK
            
            
               Úradný vestník Európskej únie
            
            
               C 422/34
            
         
      Žaloba podaná 2. septembra 2021 – Rochem Group/EUIPO – Rochem Marine (R.T.S. ROCHEM Technical Services)
      (Vec T-546/21)
      (2021/C 422/45)
      Jazyk, v ktorom bola podaná žaloba: angličtina
      
         Účastníci konania
      
      
         Žalobkyňa: Rochem Group AG (Zug, Švajčiarsko) (v zastúpení: K. Guridi Sedlak, lawyer)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Rochem Marine Srl (Janov, Taliansko)
      
         Údaje týkajúce sa konania pred EUIPO
      
      
         Majiteľ spornej ochrannej známky: žalobkyňa pred Všeobecným súdom
      
         Dotknutá sporná ochranná známka: obrazová ochranná známka Európskej únie R.T.S. ROCHEM Technical Services – ochranná známka Európskej únie č. 12 326 609
      
         Konanie pred EUIPO: konanie o výmaze
      
         Napadnuté rozhodnutie: rozhodnutie prvého odvolacieho senátu EUIPO z 28. júna 2021 vo veci R 1544/2019-1
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  prerušil konanie až do prijatia konečného rozhodnutia v konaní pred milánskym súdom proti talianskej ochrannej známke 933481 ROCHEM MARINE (obr.),
               
            
                  —
               
               
                  subsidiárne zrušil napadnuté rozhodnutie a nariadil odvolaciemu senátu EUIPO, aby vydal nové rozhodnutie, ktorým zamietne vyhlásenie neplatnosti podané proti zápisu ochrannej známky Európskej únie č. 12 326 609 R.T.S. ROCHEM Technical Services (obr.) pre triedy 11 a 40,
               
            
                  —
               
               
                  uložil EUIPO a ďalšiemu účastníkovi konania pred odvolacím senátom, ak sa tento zúčastní konania pred Všeobecným súdom, povinnosť znášať vlastné trovy konania, ako aj nahradiť trovy konania žalobkyne.
               
            
         Uvádzaný žalobný dôvod
      
      
                  —
               
               
                  porušenie článkov 18 a 64 ods. 2 a 3 nariadenia Európskeho parlamentu a Rady (EÚ) 2017/1001.